शिवहर। महंगाई को लेकर कांग्रेस के भारत बंद का शिवहर में व्यापक असर रहा। दुकानें बंद रही, वाहनों का परिचालन पूर्णत: ठप रहा। वहीं बंद समर्थक विभिन्न चौक चौराहों पर टायर जलाकर आक्रोश व्यक्त करते देखे गए। एक भी सवारी गाड़ी चलती नहीं दिखी। नतीजतन जनजीवन पूरी तरह प्रभावित रहा। वहीं बंद को लेकर जिला प्रशासन ने भी पूरी सतर्कता बरतते हुए हर चौक चौराहों पर पुलिस की तैनाती की गई थी। कुल मिलाकर शिवहर में भारत बंद पूरी तरह सफल रहा। - सुबह से ही सड़क पर उतर गए बंद समर्थक सोमवार को पेट्रोलियम पदार्थों के मूल्य में बेतहाशा वृद्धि के खिलाफ कांग्रेस जिलाध्यक्ष मो. असद, जिला प्रवक्ता मुकेश कुमार ¨सह सहित तमाम कार्यकर्ता सड़क पर उतर आए। वहीं बंद के समर्थन में राजद नेता पूर्व विधायक अजीत कुमार झा, संजय गुप्ता, राजद जिलाध्यक्ष सुमित कुमार उर्फ दीपू वर्मा सहित अन्य महागठबंधन दल के नेताओं का हुजूम जिले के मुख्य सड़क एन एच 104 पर मार्च करते जीऱ माइल चौक पहुंचे जहां टायर जलाकर एवं बाइक खड़ी कर मार्ग अवरूद्ध कर दिया। वहाँ मौजूद कांग्रेस नेता आशुतोषनंदन ¨सह, राजद नेता कौशल तिवारी, रमेशशंकर पांडेय, हम जिलाध्यक्ष मानवेंद्रनाथ तिवारी उर्फ छोटे तिवारी, टीमन पटेल सहित बड़ी संख्या में लोगों ने सरकार के विरुद्ध नारेबाजी की। वहीं मोदी सरकार को हर मोर्चे पर विफल करार दिया। भारत बंद को लेकर संपूर्ण वामदलों को सड़क पर देखा गया। जो मोदी सरकार में पेट्रोल, डीजल तथा एलपीजी गैस के मूल्यों में लगातार हो रही वृद्धि के विरोध करते दिखे। जिला कांग्रेस के प्रभारी विजेंद्र कुमार यादव के मौजूदगी मे द्वारा बुलाये गए भारत बंद का असर शिवहर में भी देखने लगा है। - सभी विपक्षी पार्टियों ने दिया साथ आज के भारत बंद को लेकर सभी विपक्षी पार्टियों की एकजुटता देखने लायक थी। बंद के समर्थन में कांग्रेस के अलावा राजद, हम, भाकपा, फॉरवर्ड ब्लॉक सहित तमाम पार्टियों के नेताओं अभूतपूर्व साथ दिखा। बंद के दौरान देखा गया कि महंगाई का हवाला देकर सभी ने मोदी सरकार को कठघरे में खड़ा किया। पूर्व विधायक अजीत कुमार झआ ने कहा कि सत्ता मद में चूर मोदीजी को अवाम को किया गया वादा याद नहीं है। जनता महंगाई की मार झेल रही है मोदी जी पूंजीपतियों को खुश करने में लगे हैं। वहीं पूर्व विधायक संजय गुप्ता ने कहा कि आए दिन बढते मूल्यों से जनता कराह रही है बीजेपी एव जदयू सत्ता का खेल खेल रही है। वहीं कांग्रेस जिलाध्यक्ष मो. असद ने कहा कि पेट्रोल, डीजल एवं रसोई गैस की बढते कीमतों ने जनता की कमर तोड़ दी है। बीजेपी सरकार की मनमानी कांग्रेस हरगिज नहीं चलने देगी। सिर्फ मुलम्मा देकर शासन पर काबिज होनेवाली बीजेपी सरकार की उलटी गिधती प्रारंभ हो गई है। आगामी लोस चुनाव में बीजेपी का सफाया तय है। वहीं राजद जिलाध्यक्ष सुमित कुमार उर्फ दीपू वर्मा ने कहा कि आज की बंदी से भाजपाईयों के होश गायब हैं, तो कांग्रेस के आशुतोषनंदन ¨सह ने कहा कि महंगाई के खिलाफ सफलतम बंदी इस बात का गवाह है कि लोगों में मोदी सरकार के खिलाफ कितनी नाराजगी है। पेट्रोलियम पदार्थों की बढ़ती कीमत का प्रभाव रोजमर्रा की चीजों के दाम पर पड़ रहा है।